CELEX: 32012R0333
Language: da
Date: 2012-04-19 00:00:00
Title: Kommissionens gennemførelsesforordning (EU) nr. 333/2012 af 19. april 2012 om godkendelse af et præparat af kaliumdiformat som fodertilsætningsstof til alle dyrearter og om ændring af forordning (EF) nr. 492/2006  EØS-relevant tekst

20.4.2012   
            
            
               DA
            
            
               Den Europæiske Unions Tidende
            
            
               L 108/3
            
         KOMMISSIONENS GENNEMFØRELSESFORORDNING (EU) Nr. 333/2012
   af 19. april 2012
   om godkendelse af et præparat af kaliumdiformat som fodertilsætningsstof til alle dyrearter og om ændring af forordning (EF) nr. 492/2006
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af en sådan godkendelse. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).
            
         
               (2)
            
            
               Kaliumdiformat, CAS-nr. 20642-05-1, blev i overensstemmelse med direktiv 70/524/EØF godkendt uden tidsbegrænsning som fodertilsætningsstof til alle dyrearter ved Kommissionens forordning (EF) nr. 492/2006 (3). Dette tilsætningsstof blev derpå opført i fællesskabsregistret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003.
            
         
               (3)
            
            
               Der er indgivet en ansøgning om en ny vurdering af kaliumdiformat som fodertilsætningsstof til alle dyrearter i henhold til artikel 10, stk. 2, i forordning (EF) nr. 1831/2003 sammenholdt med artikel 7 i samme forordning, ligesom der anmodes om, at tilsætningsstoffet klassificeres i tilsætningsstofkategorien »teknologiske tilsætningsstoffer«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
            
         
               (4)
            
            
               Den Europæiske Fødevaresikkerhedsautoritet (EFSA) konkluderede i sin udtalelse af 13. december 2011 (4), at kaliumdiformat i forbindelse med det påtænkte anvendelsesformål ikke har skadelige virkninger på dyrs eller menneskers sundhed eller på miljøet, og at tilsætningsstoffet er effektivt til at øge holdbarheden for rå fisk og fiskebiprodukter. EFSA konkluderede, at der ikke ville opstå sikkerhedsmæssige problemer for brugerne, forudsat at der træffes passende beskyttelsesforanstaltninger. EFSA har ligeledes gennemgået den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede referencelaboratorium.
            
         
               (5)
            
            
               Vurderingen af kaliumdiformat viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af stoffet godkendes som anført i bilaget til nærværende forordning.
            
         
               (6)
            
            
               Som følge af at der udstedes en ny godkendelse ved nærværende forordning, bør artikel 3 i og bilag III til forordning (EF) nr. 492/2006 udgå.
            
         
               (7)
            
            
               Da ændringerne af betingelserne for godkendelsen af fodertilsætningsstoffet ikke foretages af sikkerhedsmæssige årsager, bør der indrømmes en overgangsperiode til afvikling af eksisterende lagre af forblandinger og foderblandinger, der indeholder dette præparat, jf. forordning (EF) nr. 492/2006.
            
         
               (8)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »teknologiske tilsætningsstoffer« og den funktionelle gruppe »konserveringsstoffer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Artikel 3 i og bilag III til forordning (EF) nr. 492/2006 udgår.
   Artikel 3
   Forblandinger og foderblandinger, der er mærket i overensstemmelse med direktiv 70/524/EØF inden denne forordnings ikrafttrædelse, og som indeholder kaliumdiformat, som godkendt ved forordning (EF) nr. 492/2006, kan fortsat markedsføres og anvendes, indtil de eksisterende lagre er opbrugt.
   Artikel 4
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. april 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 268 af 18.10.2003, s. 29.
   
      (2)  EFT L 270 af 14.12.1970, s. 1.
   
      (3)  EUT L 89 af 28.3.2006, s. 6.
   
      (4)  EFSA Journal 2012; 10(1):2530.
   
      BILAG
      
                  Tilsætningsstoffets identifikationsnummer
               
               
                  Navn på indehaveren af godkendelsen
               
               
                  Tilsætningsstof
               
               
                  Sammensætning, kemisk betegnelse, beskrivelse, analysemetode
               
               
                  Dyreart eller -kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
            
                  mg aktivstof/kg fuldfoder med et vandindhold på 12 %
               
            
                  
                     Kategori: teknologiske tilsætningsstoffer. Funktionel gruppe: konserveringsmidler
                  
               
            
                  1a237a
               
               
                  —
               
               
                  Kaliumdiformat
               
               
                  
                               
                           
                           
                              
                                 Tilsætningsstoffets sammensætning
                              
                              
                                           
                                       
                                       
                                          Kaliumdiformat: 50 ± 5 %
                                       
                                    
                                           
                                       
                                       
                                          Vandindhold: 50 ± 5 %
                                       
                                    
                        
                               
                           
                           
                              
                                 Aktivstoffets karakteristika
                              
                              Kaliumdiformat
                              CAS-nr.: 20642-05-1
                              C2H3O4K
                              Fremstillet ved kemisk syntese
                           
                        
                               
                           
                           
                              
                                 Analysemetode
                                  (1)
                              
                              
                                           
                                       
                                       
                                          Bestemmelse af kalium i fodertilsætningsstoffet:
                                          EN ISO 6869: atomabsorptionsspektrometri (AAS) eller EN 15510: induktivt koblet plasmaatomemissionsspektrometri (ICP-AES)
                                       
                                    
                                           
                                       
                                       
                                          Bestemmelse af det samlede indhold af format i fodertilsætningsstoffet: EN 15909: HPLC-UV-metoden med omvendt fase.
                                          Til bestemmelse af det samlede indhold af format i forblandinger og foder:
                                          Højtryksvæskekromatografi uden anvendelse af ion, med påvisning ved hjælp af UV-stråler eller brydningsindeks (HPLC-UV/RI), eller ionkromatografi med elektrisk ledningsevnedetektion (IC/ECD).
                                       
                                    
                        
               
                  Alle dyrearter
               
               
                  —
               
               
                  —
               
               
                  —
               
               
                  
                              1.
                           
                           
                              Må kun anvendes i rå fisk og fiskebiprodukter til foderbrug med et maksimumsindhold på 9 000 mg kaliumdiformat som aktivstof pr. kg rå fisk
                           
                        
                              2.
                           
                           
                              Til brug i foder til svin må blanding af forskellige kilder til kaliumdiformat ikke overstige det tilladte maksimumsindhold i fuldfoder på 18 000 mg pr. kg fuldfoder til fravænnede smågrise og 12 000 mg pr. kg fuldfoder til søer og slagtesvin.
                           
                        
                              3.
                           
                           
                              I brugsvejledningen angives:
                              »Ved den tilladte maksimumsdosis bør tilsætningsstoffet ikke anvendes sammen med andre organiske syrer.«
                           
                        
                              4.
                           
                           
                              
                                 »Sikkerhedsforanstaltninger: Åndedrætsværn, sikkerhedsbriller og handsker skal bæres under håndteringen«.
                              
                           
                        
               
                  11.5.2022
               
            
         (1)  Nærmere oplysninger om analysemetoderne findes på referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/Pages/index.aspx.